CELEX: 32008R0668
Language: el
Date: 2008-07-15 00:00:00
Title: Κανονισμός (ΕΚ) αριθ. 668/2008 της Επιτροπής, της 15ης Ιουλίου 2008 , σχετικά με την τροποποίηση των παραρτημάτων II έως V του κανονισμού (ΕΚ) αριθ. 2096/2005 περί καθορισμού κοινών απαιτήσεων για την παροχή υπηρεσιών αεροναυτιλίας, όσον αφορά τις μεθόδους εργασίας και τις επιχειρησιακές διαδικασίες (Κείμενο που παρουσιάζει ενδιαφέρον για τον ΕΟΧ)

16.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 188/5
            
         
      ΚΑΝΟΝΙΣΜΌΣ (ΕΚ) αριθ. 668/2008 ΤΗΣ ΕΠΙΤΡΟΠΉΣ
   
   της 15ης Ιουλίου 2008
   σχετικά με την τροποποίηση των παραρτημάτων II έως V του κανονισμού (ΕΚ) αριθ. 2096/2005 περί καθορισμού κοινών απαιτήσεων για την παροχή υπηρεσιών αεροναυτιλίας, όσον αφορά τις μεθόδους εργασίας και τις επιχειρησιακές διαδικασίες
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   Έχοντας υπόψη: τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 550/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με την παροχή υπηρεσιών αεροναυτιλίας στο πλαίσιο του Ενιαίου Ευρωπαϊκού Ουρανού («κανονισμός για την παροχή υπηρεσιών») (1), και ιδίως το άρθρο 4,
   Εκτιμώντας τα ακόλουθα:
   
               (1)
            
            
               Τα παραρτήματα II, III, IV και V του κανονισμού (ΕΚ) αριθ. 2096/2005 της Επιτροπής, της 20ής Δεκεμβρίου 2005, περί καθορισμού κοινών απαιτήσεων για την παροχή υπηρεσιών αεροναυτιλίας (2), παραπέμπουν σε διάφορα παραρτήματα της σύμβασης για τη διεθνή πολιτική αεροπορία. Από την έκδοση του κανονισμού (ΕΚ) αριθ. 2096/2005, τα παραρτήματα αυτά υπέστησαν τροποποιήσεις από τον Διεθνή Οργανισμό Πολιτικής Αεροπορίας, όπως επισημαίνεται στις επιστολές προς τις χώρες συμβαλλόμενα μέρη της σύμβασης 2001/74 με ημερομηνία 10 Αυγούστου 2001, 2003/29 με ημερομηνία 28 Μαρτίου 2003, 2004/16 με ημερομηνία 26 Μαρτίου 2004, 2005/35 και 2005/39 με ημερομηνία 24 Μαρτίου 2005, 2006/38 με ημερομηνία 24 Μαρτίου 2006, 2006/64 με ημερομηνία 18 Αυγούστου 2006, 2007/11, 2007/13, 2007/19, 2007/20, 2007/23 και 2007/24 με ημερομηνία 30 Μαρτίου 2007. Οι αναφορές στον κανονισμό (ΕΚ) αριθ. 2096/2005 πρέπει να επικαιροποιηθούν, ώστε να ανταποκρίνονται στις διεθνείς νομικές υποχρεώσεις των κρατών μελών και να εξασφαλισθεί συνοχή με το διεθνές κανονιστικό πλαίσιο.
            
         
               (2)
            
            
               Ο κανονισμός (ΕΚ) αριθ. 2096/2005 πρέπει επομένως να τροποποιηθεί αναλόγως.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ενιαίου ουρανού,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 2096/2005 τροποποιείται ως εξής:
   
               1.
            
            
               Στο παράρτημα II, το σημείο 4 αντικαθίσταται από το εξής:
               «4.   ΜΕΘΟΔΟΙ ΕΡΓΑΣΙΑΣ ΚΑΙ ΕΠΙΧΕΙΡΗΣΙΑΚΕΣ ΔΙΑΔΙΚΑΣΙΕΣ
               Ο φορέας παροχής υπηρεσιών εναέριας κυκλοφορίας πρέπει να είναι σε θέση να αποδεικνύει ότι οι οικείες μέθοδοι εργασίας και οι επιχειρησιακές διαδικασίες είναι σύμφωνες με τα πρότυπα των ακόλουθων παραρτημάτων της σύμβασης για τη διεθνή πολιτική αεροπορία στο βαθμό που έχουν σχέση με την παροχή υπηρεσιών εναέριας κυκλοφορίας στο σχετικό εναέριο χώρο:
               
                           α)
                        
                        
                           παράρτημα 2 για τους κανόνες αέρος (10η έκδοση, Ιούλιος 2005), συμπεριλαμβανομένων όλων των τροποποιήσεων έως τον αριθμό 40·
                        
                     
                           β)
                        
                        
                           παράρτημα 10 για τις αεροναυτικές τηλεπικοινωνίες, τόμος ΙΙ για τις επικοινωνιακές διαδικασίες, συμπεριλαμβανομένων των διαδικασιών για τις υπηρεσίες αεροναυτιλίας (6η έκδοση, Οκτώβριος 2001), συμπεριλαμβανομένων όλων των τροποποιήσεων έως τον αριθμό 82·
                        
                     
                           γ)
                        
                        
                           παράρτημα 11 για τις υπηρεσίες εναέριας κυκλοφορίας (13η έκδοση, Ιούλιος 2001), συμπεριλαμβανομένων όλων των τροποποιήσεων έως τον αριθμό 45.»
                        
                     
         
               2.
            
            
               Στο παράρτημα III, το σημείο 2 αντικαθίσταται από το εξής:
               «2.   ΜΕΘΟΔΟΙ ΕΡΓΑΣΙΑΣ ΚΑΙ ΕΠΙΧΕΙΡΗΣΙΑΚΕΣ ΔΙΑΔΙΚΑΣΙΕΣ
               Ο φορέας παροχής μετεωρολογικών υπηρεσιών πρέπει να είναι σε θέση να αποδεικνύει ότι οι οικείες μέθοδοι εργασίας και οι επιχειρησιακές διαδικασίες είναι σύμφωνες με τα πρότυπα των ακόλουθων παραρτημάτων της σύμβασης για τη διεθνή πολιτική αεροπορία στο βαθμό που έχουν σχέση με την παροχή μετεωρολογικών υπηρεσιών στο σχετικό εναέριο χώρο:
               
                           α)
                        
                        
                           παράρτημα 3 σχετικά με τις μετεωρολογικές υπηρεσίες για τη διεθνή αεροναυτιλία (16η έκδοση, Ιούλιος 2007), συμπεριλαμβανομένων όλων των τροποποιήσεων έως τον αριθμό 74·
                        
                     
                           β)
                        
                        
                           παράρτημα 11 για τις υπηρεσίες εναέριας κυκλοφορίας (13η έκδοση, Ιούλιος 2001), συμπεριλαμβανομένων όλων των τροποποιήσεων έως τον αριθμό 45·
                        
                     
                           γ)
                        
                        
                           παράρτημα 14 για τα αεροδρόμια στις εξής εκδόσεις:
                           
                                       i)
                                    
                                    
                                       τόμος I για το σχεδιασμό και την επιχειρησιακή εκμετάλλευση των αεροδρομίων (4η έκδοση, Ιούλιος 2004), συμπεριλαμβανομένων όλων των τροποποιήσεων έως τον αριθμό 9·
                                    
                                 
                                       ii)
                                    
                                    
                                       τόμος II για τα ελικοδρόμια (2η έκδοση, Ιούλιος 1995), συμπεριλαμβανομένων όλων των τροποποιήσεων έως τον αριθμό 3.»
                                    
                                 
                     
         
               3.
            
            
               Στο παράρτημα IV, το σημείο 2 αντικαθίσταται από το εξής:
               «2.   ΜΕΘΟΔΟΙ ΕΡΓΑΣΙΑΣ ΚΑΙ ΕΠΙΧΕΙΡΗΣΙΑΚΕΣ ΔΙΑΔΙΚΑΣΙΕΣ
               Ο φορέας παροχής αεροναυτικών πληροφοριών πρέπει να είναι σε θέση να αποδεικνύει ότι οι οικείες μέθοδοι εργασίας και οι επιχειρησιακές διαδικασίες είναι σύμφωνες με τα πρότυπα των ακόλουθων παραρτημάτων της σύμβασης για τη διεθνή πολιτική αεροπορία στο βαθμό που έχουν σχέση με την παροχή αεροναυτικών πληροφοριών στο σχετικό εναέριο χώρο:
               
                           α)
                        
                        
                           παράρτημα 3 για τις μετεωρολογικές υπηρεσίες για τη διεθνή αεροναυτιλία (16η έκδοση, Ιούλιος 2007), συμπεριλαμβανομένων όλων των τροποποιήσεων έως τον αριθμό 74·
                        
                     
                           β)
                        
                        
                           παράρτημα 4 για τους αεροναυτικούς χάρτες (10η έκδοση, Ιούλιος 2001), συμπεριλαμβανομένων όλων των τροποποιήσεων έως τον αριθμό 54·
                        
                     
                           γ)
                        
                        
                           παράρτημα 15 για τις αεροναυτικές πληροφορίες (12η έκδοση, Ιούλιος 2004), συμπεριλαμβανομένων όλων των τροποποιήσεων έως τον αριθμό 34.»
                        
                     
         
               4.
            
            
               Στο παράρτημα V, το σημείο 3 αντικαθίσταται από το εξής:
               «3.   ΜΕΘΟΔΟΙ ΕΡΓΑΣΙΑΣ ΚΑΙ ΕΠΙΧΕΙΡΗΣΙΑΚΕΣ ΔΙΑΔΙΚΑΣΙΕΣ
               Ο φορέας παροχής υπηρεσιών επικοινωνιών, ραδιοναυτιλίας και επιτήρησης πρέπει να είναι σε θέση να αποδεικνύει ότι οι οικείες μέθοδοι εργασίας και οι επιχειρησιακές διαδικασίες είναι σύμφωνες με τα πρότυπα των ακόλουθων παραρτημάτων της σύμβασης για τη διεθνή πολιτική αεροπορία στο βαθμό που έχουν σχέση με την παροχή υπηρεσιών επικοινωνιών, ραδιοναυτιλίας και επιτήρησης στο σχετικό εναέριο χώρο:
               
                           α)
                        
                        
                           τόμος I για τα ραδιοναυτιλιακά βοηθήματα (6η έκδοση, Ιούλιος 2006), συμπεριλαμβανομένων όλων των τροποποιήσεων έως τον αριθμό 82·
                        
                     
                           β)
                        
                        
                           τόμος II για τις επικοινωνιακές διαδικασίες, συμπεριλαμβανομένων των διαδικασιών για τις υπηρεσίες αεροναυτιλίας (6η έκδοση, Οκτώβριος 2001), συμπεριλαμβανομένων όλων των τροποποιήσεων έως τον αριθμό 82·
                        
                     
                           γ)
                        
                        
                           τόμος III για τα επικοινωνιακά συστήματα (2η έκδοση, Ιούλιος 2007), συμπεριλαμβανομένων όλων των τροποποιήσεων έως τον αριθμό 82·
                        
                     
                           δ)
                        
                        
                           τόμος IV για τα ραντάρ επιτήρησης και τα συστήματα αποφυγής σύγκρουσης (4η έκδοση, Ιούλιος 2007), συμπεριλαμβανομένων όλων των τροποποιήσεων έως τον αριθμό 82·
                        
                     
                           ε)
                        
                        
                           τόμος V για τη χρήση του φάσματος ραδιοναυτιλιακών συχνοτήτων (2η έκδοση, Ιούλιος 2001), συμπεριλαμβανομένων όλων των τροποποιήσεων έως τον αριθμό 82.»
                        
                     
         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Ιουλίου 2008.
      
         
            Για την Επιτροπή
         
         Antonio TAJANI
         
         
            Αντιπρόεδρος
         
      
   
   
      (1)  ΕΕ L 96 της 31.3.2004, σ. 10.
   
      (2)  ΕΕ L 335 της 21.12.2005, σ. 13. Κανονισμός όπως τροποποιήθηκε τελευταία με τον κανονισμό (ΕΚ) αριθ. 482/2008 της Επιτροπής (ΕΕ L 141 της 31.5.2008, σ. 5).